कई बार विधायक-सांसद बन सका, सोनिया गांधी ने अध्यक्ष बनने का मौका दिया
Congress President Mallikarjun Kharge Praised Party's Role in His Successful Political Career कांग्रेस अध्यक्ष मल्लिकार्जुन खड़गे ने शुक्रवार को कहा कि कांग्रेस पार्टी की वजह से ही उनके जैसा विनम्र व्यक्ति लंबा राजनीतिक करियर बना सका और कई बार विधायक और सांसद बन सका।
कांग्रेस अध्यक्ष मल्लिकार्जुन खड़गे ने शुक्रवार को कहा कि कांग्रेस पार्टी की वजह से ही उनके जैसा विनम्र व्यक्ति लंबा राजनीतिक करियर बना सका और कई बार विधायक और सांसद बन सका। सोनिया गांधी ने उन्हें कांग्रेस के अध्यक्ष के रूप में काम करने का मौका दिया, जो एक बड़ी जिम्मेदारी है। खड़गे ने यह बात तेलंगाना के मनचेरियल में शुक्रवार रात 'जय भारत सत्याग्रह सभा' में कही।
राहुल को अयोग्य घोषित किया, लेकिन BJP सांसद को नहीं
भाजपा सरकार पर निशाना साधते हुए उन्होंने दावा किया कि कांग्रेस नेता राहुल गांधी को 2019 के मानहानि मामले में दोषी ठहराए जाने के 24 घंटे के भीतर नोटिस दिया गया। उन्हें लोकसभा से अयोग्य घोषित कर दिया गया। गुजरात के एक भाजपा सांसद को आपराधिक मामले में दोषी ठहराए जाने के बावजूद अयोग्य नहीं माना गया था। हालांकि, खड़गे ने सांसद का नाम नहीं लिया।
नरेंद्र मोदी और BRS सरकार पर साधा निशाना
खड़गे ने नरेंद्र मोदी की अगुवाई वाली सरकार पर पब्लिक सेक्टर को कमजोर करने का आरोप लगाया। उन्होंने कहा कि करोड़ों नौकरियां देने का वादा भी पूरा नहीं किया। वहीं तेलंगाना में BRS सरकार पर भी निशाना साधा। उन्होंने कहा कि दलित परिवारों से तीन एकड़ जमीन देने समेत कई वादे किए गए थे, जिन्हें पूरी नहीं किया गया।
अंबेडकर की वजह से महिलाओं को मतदान अधिकार मिला
डॉ बीआर अंबेडकर की जयंती पर खड़गे ने उनके योगदान की सराहना की। उन्होंने कहा कि संविधान के निर्माता के कारण ही दलितों और महिलाओं को मतदान का अधिकार मिला है।
अक्टूबर 2022 में पार्टी प्रमुख चुने जाने के बाद AICC अध्यक्ष बने थे खड़गे 
खड़गे ने पिछले साल अक्टूबर में पार्टी प्रमुख चुने जाने के बाद AICC अध्यक्ष का पद संभाला था, जहां उन्हें तिरुवनंतपुरम के सांसद शशि थरूर के खिलाफ खड़ा किया गया था। खड़गे 24 सालों में पार्टी के पहले गैर-गांधी अध्यक्ष हैं। AICC मुख्यालय दिल्ली में सोनिया, राहुल और प्रियंका गांधी वाड्रा की उपस्थिति में चुनाव अधिकारी मधुसूदन मिस्त्री ने उन्हें जीत का प्रमाण पत्र सौंपा गया था। पूरी खबर यहां पढ़ें...
ये खबरें भी पढ़ सकते हैं...
दिल्ली में राहुल गांधी से मिले नीतीश कुमार, कहा- ज्यादा से ज्यादा पार्टियों को एकजुट करना है
बिहार के मुख्यमंत्री नीतीश कुमार और डिप्टी CM तेजस्वी यादव दिल्ली में कांग्रेस अध्यक्ष मल्लिकार्जुन खड़गे के घर राहुल गांधी से मिले थे। मुलाकात के बाद नीतीश और राहुल ने मीडिया से बातचीत की थी। नीतीश कुमार ने कहा था कि हमारी विपक्षी एकता पर बात हुई। ज्यादा से ज्यादा पार्टियों को एक साथ लाने की कोशिश है। हमारी सकारात्मक बातचीत हुई है। पूरी खबर यहां पढ़ें...
लंदन में राहुल के दिए बयान पर संसद में हंगामा, भाजपा बोली- माफी मांगें, खड़गे ने कहा- हम विक्रम बेताल की तरह पीछा नहीं छोड़ेंगे
​​​​​​​संसद के बजट सत्र का दूसरा शुरू होते ही हंगामे की भेंट चढ़ गया था। संसद के दोनों सदनों में राहुल गांधी के लंदन में दिए गए बयान को लेकर भाजपा ने माफी की मांग की थी। इस पर कांग्रेस अध्यक्ष मल्लिकार्जुन खड़गे ने कहा था- सरकार अडानी मुद्दे पर जांच से भाग रही। हमारी बात नहीं सुनी जाती। हम विक्रम बेताल की तरह पीछा नहीं छोड़ेगे।​​​​​​​ पूरी खबर यहां पढ़ें...​​​​​​​